เปิดเทอมใหม่ในเดือนพ.ค.66นี้​ ทางโรงเรียนอรรถ​มิตร​ ในชั้นเด็กอนุบาล​ ยังบังคับให้เด็กตรวจ​ ATK อยู่​เลยซึ่งขัดกับประกาศ​สาธารณสุข​ แต่ทางโรงเรียน​ประกาศทางการผ่าน​ Facebook​โรงเรียนว่าไม่มีตรวจ​ ATK​มาตั้งแต่เทอมที่แล้ว
ประกาศที่ผู้ปกครอง​ได้รับจาก​ LINE​ ครูที่โรงเรียนมีดังนี้
2. มาตรการการป้องกันการแพร่ระบาดของโรคโควิด 19 ในห้องเรียน เนื่องจากข้อมูลทางการแพทย์พบว่าขณะนี้พบผู้ติดเชื้อโรคโควิด 19 เพิ่มมากขึ้น โรงเรียนจึงจำเป็นที่จะต้องให้นักเรียนระดับอนุบาลตรวจ atk เพื่อป้องกันการแพร่ระบาดของโรคโควิด 19 ในห้องเรียนทุกวันจันทร์ โดยให้นักเรียนตรวจ atk ชนิดตรวจน้ำลาย ใช้ atk ชนิดตรวจในช่องปาก ตรวจหลังจากที่นักเรียนตื่นนอนตอนเช้า เมื่อทราบผลตรวจเรียบร้อยแล้วให้นำชุดตรวจใส่ถุงปิดปากถุงให้เรียบร้อย ใส่ไว้ในด้านหน้าของกระเป๋า นักเรียนเพื่อป้องกันการลืมชุดตรวจ atk ไว้ที่บ้าน เมื่อมาถึงโรงเรียนให้นำผลตรวจส่งให้กับคุณครูที่รอรับนักเรียนในช่วงเช้า ก่อนออกจากบ้านให้วัดอุณหภูมิของนักเรียน อุณหภูมิโดยทั่วๆไปของนักเรียนส่วนใหญ่จะอยู่ที่ 36 กว่าๆ หากอุณหภูมิของนักเรียนสูงถึง 37 องศา ให้นักเรียนหยุดพักเพื่อดูอาการ หากพบว่าอุณหภูมิสูงถึง 37.5 แสดงว่านักเรียนไม่สบายให้หยุดเพื่อรักษาตัวให้หายก่อน ไม่ต้องกังวลเรื่องการมาโรงเรียนค่ะ รวมถึงการสังเกตอาการในช่วงเช้าของนักเรียนก่อนมาโรงเรียน หากมีอาการที่บ่งบอกว่านักเรียนไม่สบายเช่น ไอ มีน้ำมูกหรือจาม ให้นักเรียนหยุดพักรักษาตัวเพื่อให้อาการที่มีนั้นหายก่อนค่ะ หากพบว่าบุคคลในครอบครัวติดเชื้อโรคโควิด 19 ให้นักเรียนหยุดพักเพื่อดูว่านักเรียนจะได้รับเชื้อจากคนในครอบครัวหรือไม่พร้อมทั้งแจ้งให้คุณครูต๋ำได้รับทราบ